Diego Maradona a fost internat în spital. Fostul fotbalist a împlinit recent 60 de ani.
Legendarul fotbalist are probleme de sănătate, dar care nu au legătură cu COVID-19, declară medicul său. Nu este prima oară când Maradona are nevoie de asistența medicilor. Câștigătorul Cupei Mondiale din 1986 este în prezent antrenorul echipei locale Gimnasia y Esgrima.
Diego Maradona a fost internat la clinica Ipensa din La Plata, relatează presa locală, citată de Reuters.Fostul fotbalist s-a simțit rău în ultimele și va fi ținut sub observație "cel puțin trei zile", a spus medicul său, Leopoldo Luque, presei."Este foarte dificil să fii Maradona", a adăugat Luque. Medicul nu a dezvăluit motivul pentru care actualul antrenor a fost internat, însă a menționat că nu are legătură cu COVID-19.Maradona a apărut ultima oară în public vinerea trecută, când a împlinit vârsta de 60 de ani. Fostul jucător de la Napoli, Barcelona sau Boca Juniors a fost internat în repetate rânduri, în ultimii ani, de multe ori din cauza modului extravagant de viață.